時代年度風雲人物

時代年度風雲人物係每年年尾由美國《時代雜誌》選出。雖然叫做人物 ，但獲選對象可以係男人、女人、夫婦、一班人、一個意念、一個地方甚至係機器，重要係唔理好定壞，總之喺過去一年裡面最具有影響力就算。

歷史 
選出時代年度風雲人物嘅傳統係由1927年開始，當時《時代雜誌》嘅編輯正諗緊喺冇乜大新聞嗰一個禮拜有乜嘢好寫。由於喺嗰年查理斯·林白第一次飛越大西洋，但時代雜誌就冇將佢放喺封面，於是編輯就諗到將林白放喺封面，並稱為年度風雲人物，作為補救方法。

由羅斯福開始，每一任美國總統都最少選過做年度風雲人物一次，現任總統獲選已經成為《時代雜誌》嘅政策。

1999年12月31號嘅時代雜誌，選出愛因斯坦為世紀風雲人物，羅斯福同聖雄甘地亦獲得提名。

爭議 
年度風雲人物成日畀人誤認為係一種榮譽，就算《時代雜誌》已經講明其實唔係咁，但一啲美國同外國傳媒仍然將佢當係一個嘉獎。原因之一係好多受尊敬人物曾經獲選，傳媒就會形容佢哋加入咗偉人嘅行列，但有啲好似希特拉咁獲選就冇乜被留意。

近年，年度風雲人物成日俾人話太過美國中心，偏離以往外國政治領袖同思想家獲選嘅傳統。喺2005年之前，已經連續超過10年選出美國人做年度風雲人物。

年度風雲人物 
 1927年：查爾斯·林白
 1928年：華特‧克萊斯勒 
 1929年：爾文‧揚
 1930年：聖雄甘地
 1931年：皮爾·賴伐爾
 1932年：富蘭克林羅斯福
 1933年：Hugh Johnson
 1934年：富蘭克林羅斯福 
 1935年：海爾·塞拉西一世
 1936年：華里絲·辛普森 
 1937年：蔣中正同埋宋美齡 
 1938年：希特拉
 1939年：史太林
 1940年：邱吉爾
 1941年：富蘭克林羅斯福
 1942年：史太林
 1943年：喬治·卡特萊特·馬歇爾
 1944年：艾森豪威爾
 1945年：哈利·S·杜魯門
 1946年：柏恩茲
 1947年：喬治·卡特萊特·馬歇爾
 1948年：哈利·S·杜魯門
 1949年：邱吉爾 
 1950年：韓戰嘅美國戰士
 1951年：穆罕默德·摩薩德
 1952年：伊利沙伯二世
 1953年：康納德·阿登納
 1954年：詹·福斯特·杜勒斯
 1955年：哈洛·科迪斯
 1956年：匈牙利自由鬥士
 1957年：赫魯曉夫
 1958年：戴高樂
 1959年：艾森豪威爾
 1960年：美國科學家
 1961年：約翰甘迺迪
 1962年：若望廿三世
 1963年：馬丁路德金
 1964年：詹森
 1965年：威廉·威斯特摩蘭
 1966年：25歲及以下人士
 1967年：詹森
 1968年：太空人：Frank Borman、Jim Lovell同埋William Anders
 1969年：中產階級美國人
 1970年：維利·勃蘭特
 1971年：尼克遜
 1972年：尼克遜同埋亨利·基辛格
 1973年：John Sirica
 1974年：費薩爾·伊本·阿卜杜勒·阿齊茲·沙特
 1975年：美國婦女
 1976年：卡特
 1977年：薩達特
 1978年：鄧小平
 1979年：高美尼
 1980年：朗奴列根
 1981年：列赫·瓦文薩
 1982年：電腦
 1983年：朗奴列根同埋安德羅波夫
 1984年：彼得·尤伯羅斯
 1985年：鄧小平
 1986年：科拉松·阿基諾
 1987年：戈爾巴喬夫
 1988年：瀕危嘅地球
 1989年：戈爾巴喬夫
 1990年：老布殊
 1991年：特德·特納
 1992年：克林頓
 1993年：和平締造者－曼德拉、戴克拉克、阿拉法特同埋拉賓
 1994年：教宗若望保祿二世
 1995年：金格瑞奇
 1996年：何大一
 1997年：安迪·葛洛夫
 1998年：克林頓同埋史塔
 1999年：傑夫·貝佐斯
 2000年：喬治布殊
 2001年：魯道夫·朱利亞尼
 2002年：吹口哨者－美國世界通訊嘅辛西亞·庫珀、Enron事件嘅莎朗·沃特金斯同埋美國聯邦調查局嘅科琳·羅利
 2003年：美國士兵
 2004年：喬治布殊
 2005年：樂善好施嘅撒瑪利亞人：博諾、比爾蓋茲、同梅琳達·蓋茲
 2006年：「你」－指網民因為用戶分享網站嘅興起，改寫咗媒體生態，亦掀起咗數碼民主
 2007年：普京
 2008年：奧巴馬
 2009年：伯南克
 2010年：朱克伯格
 2011年：示威者
 2012年：奧巴馬
 2013年：教宗方濟各
 2014年：伊波拉抗擊者
 2015年：默克爾
 2016年：當勞侵
 2017年：打破沉默者
 2018年：真相衛士
 2019年：通貝里

由於不正當組織票嘅臨時勝出者
 米克·弗雷
 田代政

連出去 
 時代雜誌

媒體
人物一覽